钦定古今图书集成/明伦汇编/官常典/第697卷 > 卢洪春
## 钦定古今图书集成/明伦汇编/官常典/第697卷 > 卢洪春

按《明外史》本传：“洪春，字思仁，东阳人。父仲佃，广西布
政使。洪春举万历五年进士，授旌德知县，擢礼部祠
祭主事。十四年十月，帝久不视朝，洪春上疏曰：‘陛下
自九月望后连日免朝，前日又诏头眩体虚，暂罢朝
讲，时享太庙，遣官恭代。且云‘非敢偷逸，恐弗成礼’。臣
愚捧读，惊惶欲涕。夫礼莫重于祭，而疾莫甚于虚。陛
下春秋鼎盛，精神强固诸证皆非所宜有。不宜有而
有之，上伤圣母之心，下骇臣民之听，而又因以废祖
宗大典，臣不知陛下何以自安也。夫王者必聚己之
精神，然后可聚祖考之精神。今弗躬弗亲，徒委诸疏
贱之臣子，则神必不飨，纵陈笾设豆，登降奠献，祇为
渎而已矣’。”抑臣所闻更有异者，先二“十六日传旨免
朝，即闻人言籍籍，谓陛下试马伤额，故引疾自讳。果
如人言，则以一时驰骋之乐而昧周身之防，其为患
犹浅；倘如圣谕，则以目前衽席之娱而忘保身之术其为患更深。若乃为圣德之累，则均焉而已。且陛下
毋谓深居九重，外庭莫知天子起居，岂有寂然无闻
于人者？然莫敢直言以导陛下，是将顺之意多而爱
敬之心薄也。陛下平日遇颂谀必多喜，遇谏诤必多
怒”，一涉宫闱，严谴立至，孰肯触讳以蹈不测之祸哉？
群臣如是，非主上福也。人主举动，近则天下视之，远
则后世传之，势不可以终掩。即使诸臣尽惮威严，莫
敢显言以匡君过。或有稗家野史，私缀笔札，垂诸后
世，陛“下安能尽禁之。故臣愚谓陛下诚有疾也，则当
以宗社为重，毋务矫托以滋疑。力。制此心，慎加防检，
勿以深宫燕闲有所恣纵，勿于左右近习有所假借。
饬躬践行，明示天下，以章律度，则天下万世将慕义
无穷。较夫挟数用术，文过饰非，几以聋瞽天下之耳
目者，相去何如哉？”疏入，帝震怒，传谕内阁，百馀，言极
明谨疾遣官之故，以洪春悖妄，命拟旨治罪。阁臣拟
夺官，仍论救。帝不从。廷杖六十，斥为民。诸给事中申
救忤旨，切让。诸御史疏继之。帝怒，夺俸有差。洪春遂
废于家。久之卒。光宗嗣位，赠太仆少卿。